open-index/open-wikipedia-markdown huggingface dataset:
Ángel Santos

**Ángel Santos Touza**, nado en Marín o 14 de novembro de 1976, é un cineasta galego.

## Traxectoria 
Tras licenciarse en Historia da Arte pola Universidade de Santiago de Compostela, no ano 2000 marchou a Barcelona para realizar un curso de guión, comezando a traballar en curtametraxes do Centre d’Estudis Cinematogràfics de Catalunya en distintos apartados técnicos (produción, son, realización, guión...). Nese centro obtivo no ano 2003 a diplomatura en Dirección Cinematográfica.

Colaborou como redactor na revista dixital *Miradas de Cine*. Impartiu cursos de cine dentro do proxecto Cinema en Curso (A bao a qu).

En 2023 conseguiu un histórico triunfo no Festival de Cans, gañando catro dos principais galardóns pola súa curtametraxe *Alicia fai cousas* (Mellor Curtametraxe de Ficción, Mellor Dirección, Mellor Guión e Mellor Protagonista Feminina).

## Filmografía 
### Como director 
* *A.* (curtametraxe, 2002)
* *Septiembre (Los amores jóvenes)* (curtametraxe, 2004)
* *O cazador* (curtametraxe, 2008)
* *Sara y Juan (Los amores jóvenes)* (curtametraxe, 2009)
* *Dous fragmentos / Eva* (2010)
* *Pantasmas 1* (curtametraxe, 2010)
* *Adolescentes* (2012)
* *Pantasmas 2* (curtametraxe, 2012)
* *Las altas presiones* (2014)
* *M.* (curtametraxe, 2017)
* *Así vendrá la noche* (curtametraxe, 2021)
* *Alicia fai cousas* (curtametraxe, 2023)
* *Así chegou a noite* (2025)

## Notas 
## Véxase tamén 
### Ligazóns externas 
* Blog do cineasta
Gran Premio do Reino Unido de 1963

O **Gran Premio do Reino Unido de 1963** foi unha carreira de automobilismo de Fórmula Un, celebrada o 20 de xullo de 1963 no circuíto de Silverstone, Silverstone, Inglaterra. Foi a quinta carreira do Campionato do Mundo da tempada de .

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Bibliografía 
* "The Formula One Record Book", John Thompson, 1974.
### Ligazóns externas
Carmona

O topónimo **Carmona** pode referirse a:

;En Galiza
***A Carmona**, lugar da parroquia de Luama, no concello de Ortigueira;
***A Carmona**, lugar da parroquia de Senra, no concello de Ortigueira.

;Fóra de Galiza

;En Andalucía
***Carmona**, localidade do concello de El Ejido, na provincia de Almería;
***Carmona**, concello andaluz da provincia de Sevilla.

;En Cantabria
***Carmona**, poboación cántabra do concello de Cabuérniga.

;Na Rexión de Murcia
***Carmona**, localidade da Rexión de Murcia.

Amais, como apelido pode referirse a:

***Pedro Carmona**, político e empresario venezolano (n. 1941);
***Anthony Carmona**, político de Trindade e Tobago (n. 1953);
***Antonio Miguel Carmona**, político español (n. 1963);
***Antonio Carmona**, cantante e cantaor flamenco español (n. 1965);
***Ángel Carmona**, xornalista radiofónico español (n. 1981).

## Véxase tamén
### Outros artigos
***Carmoniño**, lugar da parroquia de Maceira, no concello de Covelo.
Gran Premio de Francia de 1963

Resultados do **Gran Premio de Francia** de fórmula 1 de 1963 celebrado no circuíto de Reims-Gueux o 30 de xuño de 1963.

## Informe 
Jim Clark liderou desde o inicio. Todo o duro traballo de Graham Hill na clasificación non valeu de nada, o seu motor parouse na grella e empuxárono para arrincar. Unha sanción a posteriori dun minuto deixouno ben atrás. Clark liderou desde o comezo, a súa vantaxe ampliouse cando unha pedra atravesou o radiador de Ginther que marchaba segundo, obrigándoo a entrar en boxes. Jack Brabham obtivo o segundo lugar logo dunha forte pelexa con Trevor Taylor, que tamén sufriu problemas mecánicos.

Brabham comezou a gañar terreo a Clark significativamente cando o motor Climax do escocés empezou a fallar, pero resultou ser un fallo esporádico e tiña suficiente vantaxe para manter a posición. Foi Brabham quen se retirou, entregando o segundo e terceiro posto a Tony Maggs e a un encantado Hill. Clark quedou máis dun minuto por diante deles logo de liderar de principio a fin.

## Clasificación 
* Phil Hill inicialmente comezou no coche 24, pilotando para ATS. Cando o equipo ATS retirouse, pasou a pilotar o Lotus-BRM da Scuderia Filipinetti.

## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación.

## Notas 
* Pole position: Jim Clark - 2:20.2
* Volta rápida: Jim Clark - 2:21.6
* Graham Hill foi empuxado para arrincar, sendo penalizado cun minuto polos organizadores, e non logrou ningún punto polo seu terceiro posto

## Véxase tamén 
### Bibliografía 
* "The Formula One Record Book", John Thompson, 1974.
### Outros artigos 
### Ligazóns externas
Gran Premio de Alemaña de 1963

O **Gran Premio de Alemaña de Fórmula 1 de ** celebrouse en Nürburgring o 4 de agosto de 1963.

## Informe da carreira 
Jim Clark liderou desde a pole. Detrás del Lorenzo Bandini fixo un trompo diante de Innes Ireland que o levou por diante, Willy Mairesse tivo un accidente, e Chris Amon sufriu unha lesión no xeonllo cando rompeulle a dirección e rematou entre as árbores. Graham Hill retirouse deixando a Clark batallando con John Surtees e Trevor Taylor antes de que Taylor tivese problemas de motor. Cando o motor de Clark baixou a só 7 cilindros, Surtees foi capaz de pasarlo facilmente para chegar a meta. Richie Ginther completou o podio. Gerhard Mitter terminou nun magnífico cuarto lugar na súa carreira en casa diante de Jim Hall e Jo Bonnier.

## Clasificación 
## Posicións despois da carreira 
;Campionato mundial de Pilotos

;Campionato Mundial de Construtores

* **Notas**: Só están incluídos os cinco primeiros postos en ambos os grupos de clasificación.

## Notas 
* Pole position: Jim Clark - 8:45.8
* Volta rápida: John Surtees - 8:47.0
* Foi a única proba do Campionato do Mundo de Fórmula Un na que Jim Clark terminou en segundo lugar 
* Derradeira saída nun Gran Premio de F1 para Bernard Collomb

## Véxase tamén 
### Bibliografía 
* "The Formula One Record Book", John Thompson, 1974.

### Ligazóns externas 
## Clasificación
O Sisto, San Cibrao da Repostería, Palas de Rei

**O Sisto** é un lugar da parroquia de San Cibrao da Repostería no concello lugués de Palas de Rei, na comarca da Ulloa. 

## Lugares e parroquias 
### Lugares de San Cibrao da Repostería 
### Parroquias de Palas de Rei
Et cetera

O termo **et cetera** pode facer referencia a:
* **Et cetera**, locución latina que significa literalmente "etcétera".
* "**Et Cetera**", canción da cantante irlandesa Sinéad Mulvey e do grupo Black Daisy.
Leboreira

Como topónimo **Leboreira** pode referirse a:

;En Galiza
***Leboreira**, lugar da parroquia de Cameixa, no concello de Boborás;
***A Leboreira**, lugar da parroquia de Guldriz, no concello de Friol;
***A Leboreira**, lugar da parroquia de Augas Santas, no concello de Palas de Rei;
***A Leboreira**, lugar da parroquia de San Cibrao da Repostería, no concello de Palas de Rei.

## Véxase tamén
### Outros artigos
Ex professo

***Ex professo*** ou ***ex profeso*** (en latín: ***ex professo***) é unha locución latina que significa literalmente "de propósito, con intención". Emprégase para expresar que se fixo unha cousa intencionadamente.

## Exemplos de uso 
## Notas
## Véxase tamén
### Ligazóns externas
* Recompilación de usos na prensa escrita
Levoxiro

Dise que un xiro é **levoxiro** (do latín *laevus*, 'esquerda', e *gȳrus*, 'xiro') cando se efectúa cara á esquerda, é dicir, no sentido contrario ao das agullas do reloxo, en contraposición ao sentido dextroxiro. O concepto tamén se coñece como **levorrotatorio** e pódese usar nos seguintes contextos:

* En física, diversos fenómenos atinxen á dualidade levoxiro / dextroxiro, como a polarización óptica.
* En química, cualifícase así á substancia que ten a propiedade de facer xirar o plano da luz polarizada cara á esquerda, en contraposición ás substancias dextroxiras. Véxase Isomería, enantiómero e quiralidade.
* En bioquímica, isómero óptico cuxo carbono asimétrico se encontra desprazado cara á dereita, e é a imaxe especular do mesmo isómero levoxiro.
* En matemáticas, o sistema de referencia que cumpre a *regra da man esquerda*.
* En bioloxía,
** en zooloxía, o sentido de xiro do remuíño do pelo cando os cabelos están colocados no sentido contrario ao das agullas do reloxo.
** en botánica refírese á dirección do movemento (por exeplo, dun caule volúbel) da esquerda para a dereita, contrario ao das agullas do reloxo.

## Notas 
## Véxase tamén 
### Outros artigos 
* Dextroxiro
Scary Movie 3

***Scary Movie 3*** é un filme estadounidense dirixido por David Zucker que se estreou no 2003. Terceiro filme da saga de comedia *Scary Movie*. O seu argumento fai parodia dos filmes *The Ring*, *Signs*, *The Matrix* e *8 Mile*. É o primeiro dos dous filmes da saga que protagoniza Leslie Nielsen.

## Sinopse 
Todo comeza cando a errante xornalista Cindy Campbell (Anna Faris) parte a buscar unha noticia dura no mundo da televisión. Axiña descobre estraños sucesos que ameazan o planeta, como invasores alieníxenas, cintas de vídeo asasinas, anormais círculos nos cultivos, profecías, nenos de ollos sinistros e ambiciosos rappeiros brancos. Fronte a conspiracións de proporcións masivas Cindy debe loitar para evitar que o mal se apodere do mundo outra vez.

## Personaxes 
* Anna Faris como Cindy Campbell
* Regina Hall como Brenda Meeks
* Simon Rex como George Logan
* Charlie Sheen como Tom Logan
* Leslie Nielsen como Presidente Baxter Harris
* Queen Latifah como Tía Shaneequa/A oráculo
* Anthony Anderson como Mahalik
* Kevin Hart como CJ
* Camryn Manheim como Trooper Champlin
* George Carlin como O arquitecto
* Eddie Griffin como Orpheus
* Pamela Anderson como Becca Kotler
* Jenny McCarthy como Katie Embry
* Drew Mikuska como Cody
* Jianna Ballard como Sue Logan
* Denise Richards como Annie Logan
* D. L. Hughley como John Wilson
* Ja Rule como Axente Thompson
* Darrell Hammond como Padre Muldoon
* Jeremy Piven como Ross Giggins
* Simon Cowell como El mesmo
* Marny Eng como Tabitha
* Edward Moss como Michael Jackson alien
* Ajay Naidu como Sayaman

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes 
* Ficha en BoxOfficeMojo
Gran Premio de Italia de 1963

Resultadodo Gran Premio de Italia de Fórmula 1 de  celebrouse en Monza o 8 de setembro de 1963.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación. Só os 6 mellores resultados contan para o Campionato. Os números sen paréntese son os puntos do campionato, os números entre paréntese son o total de puntos anotados.

## Notas 
* Pole position: John Surtees - 1:37.3
* Volta rápida: Jim Clark - 1:38.9
* Jim Clark converteuse no primeiro piloto en gañar o Campionato Mundial de Pilotos a falta de tres carreiras. Lotus-Climax tamén gañou o campionato de construtores.

## Véxase tamén 
### Bibliografía 
* "The Formula One Record Book", John Thompson, 1974.

### Ligazóns externas
Dextroxiro

Dise que un xiro é **dextroxiro** (do latín *dexter, -tra, -trum*, 'dereito', 'que está á dereita', e *gȳrus*, 'xiro') cando se efectúa cara á dereita, é dicir, no mesmo sentido que as agullas do reloxo, en contraposición ao sentido levoxiro. O concepto, tamén coñecido como **dextrorrotatorio**, pódese usar nos seguintes contextos:

* En química cualifícase así á substancia que ten a propiedade de facer xirar o plano da luz polarizada cara á dereita, en contraposición ás substancias levoxiras. Véxase isomería, enantiómero e quiralidade.
* En bioquímica, isómero óptico cuxo carbono asimétrico se encontra desprazado cara á esquerda, e é a imaxe especular do mesmo isómero dextroxiro.
* En matemáticas, o sistema de referencia que cumpre a *regra da man dereita*.
* En bioloxía,
** en zooloxía, o sentido de xiro do remuíño do pelo cando os cabelos están colocados no sentido das agullas do reloxo, 
** en botánica refírese á dirección de dereita a esquierda, como a das agullas do reloxo, do crecemento de caules volúbeis, como os gabiáns dalgunhas plantas gabeadoras ou enredadeiras.

## Notas 
## Véxase tamén 
### Outros artigos 
* Levoxiro
Miñaño, Luama, Ortigueira

**Miñaño** é un lugar da parroquia de Luama no concello coruñés de Ortigueira na comarca de Ortegal. Segundo o INE, en 2025 tiña 53 habitantes (24 homes e 29 mulleres), o que supón unha diminución con respecto a 2011, cando tiña 64 habitantes.

## Notas 
## Lugares e parroquias
### Lugares de Luama
### Parroquias de Ortigueira
Terry Crews

**Terry Alan Crews**, nado o 30 de xullo de 1968 en Flint, Míchigan, é un actor e xogador da Liga Nacional de Fútbol Americano retirado. Como actor é principalmente coñecido por ter interpretado o papel de Julius na serie de televisión *Everybody Hates Chris*.

## Filmografía 
### Cinema 
### Televisión 
### Vídeos musicais 
## Véxase tamén 
### Ligazóns externas 
* Páxina oficial 
*
Iain Colquhoun

**Iain Colquhoun**, nado en Gloucestershire, Inglaterra o 25 de setembro de 1948, é un fotógrafo inglés residente en Galicia.

## Traxectoria
Tras pasar a súa xuventude en Londres, estudou artes gráficas e comezou a súa vida laboral traballando como corrector de probas nunha editorial en Oxford, antes de volver a Londres para traballar nunha editorial como deseñador de libros e despois nunha axencia de publicidade. Despois de varios anos de traballo, decidiu irse a vivir no campo, onde se embarcou no oficio de carpinteiro.

En 1982 visitou Galicia por primeira vez, casou en 1983 cunha galega e mudouse a vivir definitivamente en Galicia en 1991.

É afeccionado á fotografía dende moi novo.

## Libros publicados
### Fotografía
**Galicia Rural*, 2011, Morgante.
**O pouso do tempo*, 2011, Morgante.

## Véxase tamén
### Ligazóns externas
*Ficha do autor en Edicións Morgante
Highlander: Endgame

***Highlander: Endgame*** é un filme estadounidense dirixido por Douglas Aarniokoski que se estreou no 2000.

## Sinopse 
Connor MacLeod está canso da súa condición de inmortal e de ver como sobrevive a tódolos que ama. Reclúese nun santuario no que os inmortais poden reposar en paz, sen ter que loitar. Pero o santuario é atacado por un vello inimigo, Jacob Kell, que, despois de asasinar a tódolos que se atpoaban retirados, agás a Connor, converteuse no inmortal máis poderoso. Agora, Connor e o seu discípulo Duncan terán que detelo e evitar así que sexa o malvado Kell o derradeiro inmortal que quede.

## Personaxes 
* Adrian Paul como Duncan MacLeod
* Christopher Lambert como Connor MacLeod
* Bruce Payne como Jacob Kell
* Donnie Yen como Jin Ke
* Ian Paul Cassidy como "Cracker" Bob
* Oris Erhuero como Winston
* Damon Dash como Carlos Jones
* Vernon Rieta como Manny

## Notas 
## Véxase tamén 
### Ligazóns externas 
* Ficha na IMDb 
* Ficha en RottenTomatoes 
* Ficha en BoxOfficeMojo 
* Ficha en AllMovie
Et Cetera (canción)

"**Et Cetera**" é unha canción da cantante irlandesa Sinéad Mulvey e do grupo de rock Black Daisy, coa que representaron a Irlanda no Festival de Eurovisión 2009, celebrado en Moscova, Rusia.
[180px|miniatura|esquerda|Black Daisy con Sinéad Mulvey interpretando "Et Cetera" en [Londres o 17 de abril de 2009.]]
A canción participou na segunda semifinal do Festival, celebrada o 14 de maio de 2009, acadando 52 puntos. Malia iso, ficou na onceava posición e non se clasificou para a final. Porén, a canción chegou á sexta posición nas listas de vendas de Irlanda.

## Pistas de reprodución 
# "Et Cetera" - 2:59
# "Et Cetera" (Extravaganza Mix) - 3:31
# "Et Cetera" (Instrumental) - 3:00
Giuditta Pasta

miniatura|200px|Giuditta Pasta no papel de Anna Bolena.
**Giuditta Angiola Maria Costanza Pasta** (nada **Giuditta Angiola Maria Costanza Negri**), nada en Saronno (Italia) o 26 de outubro de 1797 e finada o 1 de abril de 1865 en Como, foi unha cantante italiana cun rexistro de mezzosoprano e soprano. É considerada, xunto con Maria Malibran, a máis célebre cantante lírica do século XIX, aclamada no seu tempo polo seu rango vocal e a súa expresividade.

## Traxectoria 
Filla de Carlo Antonio Negri e Rachele Ferranti, naceu en Saronno, unha localidade italiana próxima a Milán, o 26 de outubro de 1797 como Giuditta Negri, e dende moi pequena mostrou interese pola música.

Pasta estudou inicialmente de xeito privado con B. Lotti e seu tío F. Ferranti. Proseguiu os seus estudos con Bonifazio Asioli e Giuseppe Scappa no Conservatorio de Milán.

En 1815 realizou o seu debut profesional no Teatro Filodrammatici de Milán en *Le tre Eleonore* de Scappa, onde interpretou un papel de contralto. O 17 de xaneiro do ano seguinte casou co avogado e tenor Giuseppe Pasta, quen se converteu no seu axente. En 1821 realizou unha interpretación brillante de Desdemona no *Otello* de Rossini no Théâtre-Italien de París. En 1824 conquistou Londres cunha serie de papeis de óperas de Rossini entre os que incluía o de Semiramis en *Semiramide*.

## Véxase tamén 
### Ligazóns externas 
* Giuditta Pasta en operanostalgia.be
Internacionalización e localización

[miniatura|350px|Captura de pantalla de programas informáticos localizados ao [Lingua italiana|italiano.]]
En informática, a **internacionalización e localización** é a parte do proceso de adaptación do software a diferentes linguas, ás diferenzas rexionais e aos requirimentos técnicos de diferentes sectores.

A internacionalización é o proceso de deseño que permite ao software ser adaptado a diferentes linguas e ser usado en diferentes rexións sen cambios na súa enxeñería. A localización consiste no proceso de adaptación do software a unha rexión específica ou a unha lingua engadindo aqueles compoñentes específicos que se precisen nesa rexión, así como a tradución de textos, sons e outros recursos multimedia empregados nos aplicativos.

A palabra *internacionalización* adoita abreviarse con **i18n** (onde o 18 significa o número de letras que hai entre o primeiro *i* e o último *n* na palabra inglesa *internationalization*, acuñada no DEC nos anos 70 ou 80), mentres que *localización* adoita abreviarse con **L10n** (onde o 10 significa o número de letras que hai entre o primeiro *l* e o último *n* na palabra inglesa *localization*).

## Notas
Etcétera

**Etcétera** é unha locución latina que en galego significa “e o demais”. É unha tradución tomada do grego "καὶ τὰ ἕτερα" (kai ta hetera: e as outras cousas). A forma grega máis usada é "καὶ τὰ λοιπά" (kai ta loipa: “e o restante”). Utilízase para substituír o resto dunha enumeración. Esta locución abréviase coa forma “etc.” ou “&c.”, sendo o punto o final da oración se esta é a derradeira palabra. A palabra completa escríbese **etcétera**, aínda que tamén se acepta **et caetera**, **et coetera** ou **et cœtera**. Como xa inclúe a conxunción "e", non vai precedido dunha coma: *No zoolóxico hai leóns, tigres, xirafas etc*.

## Usos 
[[Ficheiro:Cromwellcoin.jpg|miniatura|*OLIVAR[IVS]·D[EI]·G[RATIA]·R[EI] P[VBLICAE]·ANG[LIAE]·SCO[TIAE] ·ET·HIB[ERNIAE]* *&**c*** *PRO[TECTOR]* (*Óliver, pola graza de Deus e protector da República de Inglaterra, Escocia, Irlanda etc.)*]]
É incorrecto usar etcétera precedido de "e" ou repetido varias veces:
* Comeu patacas, tomates, nabos e etc.
* Comeu patacas, tomates, nabos etc. etc. etc.
Tamén é redundante (pero non incorrecto) o uso desta palabra acompañada de puntos suspensivos:
* Viu elefantes, hipopótamos, xirafas etc…
Para máis información sobre o uso redundante, ver o termo pleonasmo.
 
A ortotipografía di que esta locución pode aparecer ao final dunha liña pero non ao principio desta, porque así queda desvinculada do conxunto de elementos que pecha.
 
Os monarcas europeos coma o tsar Nicolao II de Rusia, que tiñan moitos títulos nobiliarios, abreviábanos con "et cetera" e ás veces repetíano para salientar a grandeza do monarca: "Eu, Nicolao II, pola graza de Deus, Emperador e Autócrata de todas as Rusias, Rei de Polonia, Gran Duque de Finlandia etc. etc. etc.".

## Expresións latinas semellantes 
Outras expresións latinas semellantes son:
* *Et alii*, “e outros”, en listas de persoas, en lugar de empregar etc.
* *Et alibi*, “e en calquera lugar”, en listas de lugares. Abreviado en et al. (Significa: en calquera outro lugar)
* *Et sequentes*, (versus) “e os seguintes (versos)” ou **et sequentia** en literatura. Abreviado en et seq.

## Notas 
## Véxase tamén 
### Ligazóns externas 
* Recompilación de usos na prensa escrita
Burletta

Unha **burletta** (do italiano, *pequena broma*), ás veces chamado tamén *burla* ou *burlettina*, é un termo musical referido xeralmente a unha breve ópera italiana (ou, posteriormente, inglesa). O termo foi empregado no século XVIII para referirse aos intermezzo cómicos representados entre os actos dunha ópera seria, mais ás veces convertéronse en traballos maiores; *La serva padrona* de Pergolesi foi denominado *burletta* na súa estrea en Londres en 1750.

En Inglaterra o termo comezou a ser empregado, a diferenza do burlesque, para obras líricas satíricas mais sen empregar parodia musical. As burlettas en inglés comezaron a aparecer nos anos 1760, sendo a primeira identificada como tal *Midas*, de Kane O'Hara, representada por primeira vez de xeito privado en 1760 preto de Belfast, e producida no Covent Garden en 1764. A forma envileceuse cando o termo *burletta* comezou a ser empregado para as ballad operas cómicas inglesas, como un xeito de evadir o monopolio na ópera de pertencente ao Covent Garden e ao Drury Lane. Logo da derogación da Licensing Act de 1737 en 1843, cando o uso do termo decaeu.

A palabra *burletta* foi tamén usada para scherzo -como música instrumental por compositores como Max Reger e Bartók. En América, a palabra foi ás veces usada como unha alternativa ao burlesque.

## Lista de burlettas 
* *Midas* de Kane O'Hara (en privado preto de Belfast, 1760, Dublín, 1762)
* *Orpheus* de François-Hippolyte Barthélémon (Londres, 1767)
* *The judgement of Paris* de Barthélémon (Londres, 1768)
* *The Recruiting Serjeant* de Charles Dibdin (Londres, 1770)
* *The Portrait* de Samuel Arnold (1770)
* *The Portrait* de Barthélémon (Dublín, c. 1771)
* *The Golden Pippin* de John Abraham Fisher (1773)
* *Poor Vulcan* de Dibdin (1778)

## Véxase tamén 
### Bibliografía 
* Warrack, John e West, Ewan (1992), *The Oxford Dictionary of Opera*, Oxford ISBN 0-19-869164-5
* Groove Music Online
Come on Down

***Come on Down*** é o EP de estrea da banda estadounidense de grunge Green River, editado en maio de 1985 a través do selo Homestead Records.

## Listaxe de cancións
Afterpiece

**Afterpiece** é o termo en inglés co cal se designaba aos espectáculos complementarios que se ofrecían logo dunha extensa obra teatral durante o século XVIII.

Un afterpiece é unha obra curta, xeralmente humorística dun acto representada ou unha obra musical que seguía á atracción principal, a obra completa, para concluír a velada teatral. Esta pequena comedia, farsa, ópera ou pantomima foi unha forma teatral moi popular nos séculos XVIII e XIX. Foi presentado para alixeirar as traxedias de cinco actos que se adoitaban representar. As reducións nos prezos de admisión logo do terceiro acto posibilitou aos afeccionados menos refinados e aos traballadores, ver o final do melodrama e o afterpiece dun acto.

Un exemplo de afterpiece é *The Padlock*, de Charles Dibdin, representado por primeira vez en Londres en 1768.

## Notas
Final Destination 3

***Final Destination 3*** é un filme estadounidense de terror dirixido por James Wong que se estreou no 2006. É o terceiro filme da saga *Final Destination*.

## Sinopse 
Unha estudante do instituto (Mary Elizabeth Winstead) ten unha premonición sobre unha traxedia nun parque de atraccións local, polo que decide non montar na montaña rusa que presinte vai descarrilar.

## Personaxes 
* Mary Elizabeth Winstead como Wendy Christensen
* Ryan Merriman como Kevin Fischer
* Kris Lemche como Ian McKinley
* Alexz Johnson como Erin Ulmer
* Texas Battle como Lewis Romero
* Sam Easton como Frankie Cheeks
* Chelan Simmons como Ashley Freund
* Crystal Lowe como Ashlyn Halperin
* Amanda Crew como Julie Christensen
* Maggie Ma como Perry Malinowski
* Ecstasia Sanders como Amber Regan

## Véxase tamén 
### Ligazóns externas 
* Ficha na IMDb 
* Ficha en AllMovie
Ramón Blanco Fernández

**Ramón Blanco Fernández**, nado en Cando (Outes) en 1979, é un poeta galego.

## Traxectoria 
Licenciado en Filoloxía Galega, reside en Bocadroña (Outes). Formou parte desde moi novo do Colectivo Sacou de Noia. Publicou poemas nas revistas *A Caramuxa* e *A Casa da Gramática*. Traballou no sector da edición, no ensino secundario e como xornalista cultural. En 2016 gañou o premio de poesía Eusebio Lorenzo Baleirón coa obra *Se pedra na brétema*.

## Obras 
### Poesía 
* *Orfeu en soños*, 2005, Toxosoutos.
* *Emily on the road*, 2012, Acha Escrava.
* *Se pedra na brétema*, 2017
### Ensaio 
* *Vida e obra de Francisco Añón*, 2012, Galaxia.

### Edición 
* *Poesías de Nicolasa Añón*, 2014, Asociación Cívico-Cultural Terra de Outes.

### Tradución 
* *Os celtas da antiga Gallaecia*, de Manuel Alberro, 2004, Toxosoutos.
* *A viaxe de San Brandán: Nauigatio Sancti Brendani*, de Fernando Lillo Redonet e José Antonio González Marrero, 2004, Toxosoutos.

### Obras colectivas 
* *Francisco Añón: aproximación didáctica*, con Santiago Nieto e Pilar Sampedro, 2005, Toxosoutos.
* *150 Cantares para Rosalía de Castro*, 2015, libro electrónico.
* *Verbo na arria. Homenaxe literaria a Xohan Xesus González*, 2016, Fervenza.

## Premios 
* Certame de poesía Francisco Añón 1997.

* Premio de poesía Eusebio Lorenzo Baleirón 2016
## Véxase tamén 
### Ligazóns externas 
* Blog do autor
* Perfil en *As escollas electivas*
* Ficha do autor  en Acha Escrava.
* Ficha do autor en Galaxia.
Black Daisy

**Black Daisy** é un grupo irlandés que, xunto con Sinéad Mulvey, representou a Irlanda no Festival de Eurovisión 2009 coa canción "Et Cetera".

## Traxectoria 
A banda formouse na cidade de Dublín e actualmente conta con tres membros Lesley-Ann Halvey, Asta Milleriene e Nicole Billings.
[180px|miniatura|esquerda|Black Daisy con Sinéad Mulvey interpretando "Et Cetera" en [Londres o 17 de abril de 2009.]]
Participaron na segunda semifinal do Festival, celebrada o 14 de maio de 2009, acadando 52 puntos. Malia iso, ficaron na onceava posición e non se clasificaron para a final. Porén, a súa canción chegou á sexta posición nas listas de vendas de Irlanda.

## Véxase tamén 
### Ligazóns externas 
*Páxina da RTÉ
Antonio Garrido Villazán

**Antonio Garrido Villazán**, nado na Coruña o 2 de novembro de 1855 e finado en Madrid o 4 de abril de 1928, foi un militar, xornalista e escritor galego.

## Traxectoria 
Estudou o bacharelato, a carreira de Ciencias e fixo estudos musicais no conservatorio en París, onde residiu dende neno. Logo ampliou os seus estudos en Londres. Regresou a España en 1874 e ingresou na Academia de Cabalaría de Valladolid. Foi destinado ao Rexemento real do norte e finalizada a guerra cos carlistas, foi ascendido a tenente e recibiu a cruz vermella do mérito militar. Traballou no ministerio da Guerra e nos gabinetes de diversos ministros. Como secretario da comisión mixta das Academias de Historia e de San Fernando conseguiu que se catalogase toda a riqueza monumental e artística de España. Colaborou na creación da Cruz Vermella Española, o Teatro Nacional e o Círculo de Bellas Artes de Madrid.

Colaborou en *La Ilustración Española y Americana*, da que foi director; foi correspondente de *Le Petit Parisien* e *Le Journal*. Traduciu e adaptou *La segunda mujer*, a obra do dramaturgo inglés Arthur Wing Pinero que foi estreada no Teatro Español de Madrid en 1906. É autor de *Tratado de geografía*, *Topografía militar*, *Notas estratégicas*, *Vocabulario español-francés-inglés-alemán* e un *Diccionario práctico*.

Ingresou na Academia de Belas Artes de San Fernando en 1903, co discurso *Influencia de la música como elemento social*. Foi oficial da Academia de Francia e correspondente da Real Academia Galega. Foi galardoado coa cruz de Afonso XII.

## Véxase tamén 
### Ligazóns externas 
* Un coruñés distinguido. Antonio Garrido Villazán
Gundiá, Albá, Palas de Rei

**Gundiá** é un lugar da parroquia de Albá no concello lugués de Palas de Rei, na comarca da Ulloa. Segundo o IGE, en 2021 tiña 29 habitantes (14 homes e 15 mulleres).

## Lugares e parroquias
### Lugares de Albá
### Parroquias de Palas de Rei
## Notas
## Véxase tamén 
### Outros artigos 
* Lugares de Palas de Rei
8tv

**8tv** é unha canle de televisión privada de Cataluña propiedade de Emissions Digitals de Catalunya. A programación da canle é xeneralista baseada no entretemento e dirixida ao público familiar catalán. Toda a programación da canle é en catalán, menos unha parte importante da ficción que é en castelán.
Spinnerette

**Spinnerette** foi un proxecto en solitario de rock alternativo e indie rock da artista australiana Brody Dalle. Dalle formou estre proxecto tras a disolución da súa banda The Distillers en 2006. Para este proxecto ten colaborado con Tony Bevilacqua (tamñen en The Distillers), Jack Irons (What Is This?, Red Hot Chili Peppers, Walk The Moon, Eleven e Pearl Jam) e Alain Johannes (What Is This?, Walk The Moon, Eleven, Queens of the Stone Age e Them Crooked Vultures). Dalle anunciou a aparición da banda no mes de marzo de 2007 e deixou de usar o alcume de Spinnerette en 2010, continuando a súa carreira en solitario co seu propio nome.

## Historia 
Spinnerette ficchou por Sire Records antes de que Dalle negociase a rescisión do contrato discográfico dicindo que non quería traballar "para xente á que lle importa unha merda a arte". Inicialmente lanzou unha maqueta na súa páxina web chamada "Case of the Swirls".

O 8 de agosto de 2008 anunciouse no MySpace do grupo que os fans xa podían escoitar a primeira canción do próximo álbum a través do sitio web oficial. A canción chamábase "Valium Knights". O 18 dese mesmo mes, Brody interpretou unha versión en directo de "Driving Song" con Queens of the Stone Age como banda de acompañamento para o concerto benéfico de Natasha Shneider.

No mes de outobro de 2008 Dalle realizou varios concertos cunha banda de apoio formada por Tony Bevilacqua, Nicole Fiorentino (Veruca Salt), Bryan Tulao e Dave Hidalgo Jr (Suicidal Tendencies).

Dalle declarou nunha entrevista que habería unha formación diferente cando fixese unha xira para un álbum. "Spinnerette non é unha banda, son eu e os músicos cos que queira traballar nese momento". Máis tarde aclarou que se refería á banda de xira e non aos músicos de estudio.

Spinnerette lanzou un EP dixital, *Ghetto Love*, a través do seu sitio web oficial o 11 de decembro de 2008. O álbum de estrea da banda, *Spinnerette*, foi lanzado o 23 de xuño de 2009 a través de Anthem/Hassle Records.

O 27 de maio de 2009, publicouse o seguinte na páxina web da banda: "Estamos moi emocionados de anunciar que este ano formaremos parte do cartel dos festivais de Leeds e Reading. Spinnerette tocará o 28 de agosto en Leeds e o 29 de agosto en Reading, o mesmo día que os nosos amigos Arctic Monkeys e Eagles of Death Metal". Durante ese ano o grupo estivo de xira con bandas como Little Fish, Band of Skulls e Fun Loving Criminals, entre outras.

En 2010, a banda gañou o premio ao Mellor Álbum Pop/Rock nos Premios de Música Independente  polo seu álbum *Spinnerette*.

Dalle deixou de usar o alcume de Spinnerette en 2010; en 2012, Dalle publicou na súa conta de Twitter que estaba gravando no estudio e que estaba traballando con Shirley Manson de Garbage en polo menos unha canción. Dalle lanzou o seu primeiro álbum en solitario, *Diploid Love*, en 2014.

## Discografía 
## Notas 
## Véxase tamén 
### Ligazóns externas 
* Páxina oficial
Eyehategod

**Eyehategod** (tamén abreviada como **EHG**) é unha banda estadounidense de sludge metal formada en Nova Orleáns (Luisiana) en 1988. Converteuse nunha das bandas máis cooñecidas que emerxeron da escena musical da súa cidade. Ao longo dos anos o núcleo da formación mantívose dentro da banda, coa excepción do seu baixista, un posto por onde pasaron varios músicos.

Eyehategod destacou a Melvins, Carnivore, The Obsessed, Discharge, Black Flag, Corrosion of Conformity, Black Sabbath, Celtic Frost, Confessor e Saint Vitus como as principais influencias do seu son. Riffs de guitarra pesados, desafinados e bliseiros dominan a discografía da banda. Os seus discos foron editados a través do selo Century Media Records, aínda que o seu álbum máis recente apareceu con Emetic Records.

## Discografía 
## Véxase tamén 
### Ligazóns externas 
* Páxina oficial
8madrid

**8madrid** é unha canle madrileña de televisión local de carácter autonómico, que emite na Comunidade de Madrid. Pertence a Televisión Digital Madrid S.L.U., grupo xestionado polo presidente do Atlético de Madrid, Enrique Cerezo.

A oferta de 8madrid TV está baseada principalmente no cine nacional e internacional, xa que a oferta cinematográfica de Enrique Cerezo conta cun catálogo de máis de 3000 películas. A cadena emite cine sen cortes publicitarios nun 80%. O resto da programación da canle está composta por series, debuxos animados, programas de cociña, ademais de telenovelas e cine erótico de madrugada.

En abril de 2008, 8madrid chega a un acordo con CRN para a produción dos informativos locais, baixo a marca CRN Madrid. Esta colaboración mantívose ata comezos de 2010, cando a canle decidiu producir os seus propios informativos.
Grosso modo

***Grosso modo*** é unha locución latina que significa literalmente "a grandes trazos". Emprégase para achegar unha breve explicación acerca dun tema, sen afondar. A expresión galega contraria sería "polo miúdo".

## Véxase tamén 
### Ligazóns externas 
*Recompilación de usos na prensa escrita
Lifted or The Story Is in the Soil, Keep Your Ear to the Ground

***Lifted or The Story Is in the Soil, Keep Your Ear to the Ground*** é o cuarto álbum da banda estadounidense de indie rock Bright Eyes, editado o 13 de agosto do 2002 a través do selo Saddle Creek Records.

## Listaxe de cancións 
# "The Big Picture"&nbsp;– 8:42
# "Method Acting"&nbsp;– 3:42
# "False Advertising"&nbsp;– 5:52
# "You Will. You? Will. You? Will. You? Will."&nbsp;– 3:25
# "Lover I Don't Have to Love"&nbsp;– 4:00
# "Bowl of Oranges"&nbsp;– 4:48
# "Don't Know When But a Day Is Gonna Come"&nbsp;– 6:31
# "Nothing Gets Crossed Out"&nbsp;– 4:34
# "Make War"&nbsp;– 6:16
# "Waste of Paint"&nbsp;– 6:29
# "From a Balance Beam"&nbsp;– 3:40
# "Laura Laurent"&nbsp;– 4:56
# "Let's Not Shit Ourselves (To Love and to Be Loved)"&nbsp;– 10:07
E.g.

***Exempli gratia*** é unha locución latina que significa literalmente "por exemplo". Esta locución é moi frecuente no inglés e adoita aparecer como o acrónimo "E.g".

## Véxase tamén 
### Ligazóns externas 
*Recompilación de usos na prensa escrita
Editio princeps

[miniatura|Portada da primira edición da primeira parte de *El ingenioso hidalgo Don Quixote de la Mancha*, libro de Miguel de Cervantes; publicado en Madrid, en 1605, na imprenta de Juan de la Cuesta. Esta obra é a *editio princeps*, do [Don Quixote da Mancha|Quixote.]]
**Editio princeps** é unha locución latina que significa literalmente "primeira edición". Trátase da primeira edición impresa dunha obra, inmediatamente posterior aos manuscritos do autor. 

Normalmente emprégase para referirse a obras de prestixio que xa foron reeditadas varias veces, en especial, a obras clásicas greco-latinas. Por exemplo, á *editio princeps* de Homero é a de Demetrius Chalcondyles, que se cre que está datada en 1488. Os textos máis importante dos autores clásicos gregos e romanos foron, na súa maioría, producidos en *editiones principes* durante os anos 1465 a 1525, despois da aparición da imprenta en 1440.

Posteriormente, o termo tense estendido polos eruditos a obras que non forman parte das literaturas greco-latinas. Tamén se emprega para obras de tipo legal e documentos significativos.

## Notas 
## Véxase tamén
### Bibliografía 
* 
* 

### Ligazóns externas 
* Checa Cremades, José Luis (7 de xaneiro de 2012). «Edición princeps». *Encuadernación y artes del libro*. Consultado o 24 de marzo de 2021
The Corrs: Live at the Royal Albert Hall

***The Corrs: Live at the Royal Albert Hall*** é o primeiro DVD da banda irlandesa The Corrs. Foi gravado en Londres o 17 de marzo de 1998, Día de San Patricio. O 21 de novembro de 2000 saíu á venda en formato DVD.

## Listaxe de cancións 
# Intro
# "When He's Not Around"
# "No Good For Me"
# "Love To Love You"
# "Forgiven, Not Forgotten"
# "Joy Of life"
# "Intimacy"
# "What Can I Do?"
# "The Right Time"
# "Queen Of Hollywood"
# "Dreams"
# "Haste To The Wedding (Parts 1 & 2)
# "Runaway
# "Only When I Sleep
# "Hopelessly Addicted
# "I Never Loved You Anyway
# "So Young
# "Toss The Feathers

## Véxase tamén 
### Ligazóns externas 
*Ficha na IMDb
DeJuan Blair

**DeJuan Lamont Blair**, nado o 22 de abril de 1989 en Pittburgh, Pensilvania, é un xogador de baloncesto profesional estadounidense que xoga nos Jiangsu Monkey King da Chinese Basketball Association (CBA).

## Traxectoria profesional 
Blair foi elixido na 37ª posición do Draft da NBA de 2009 polos San Antonio Spurs o 25 de xuño de 2009. Asinou o seu contrato cos Spurs o 17 de xullo. Fixo o seu debut no primeiro partido da tempada contra os New Orleans Hornets, onde anotou 14 puntos e capturou 11 rebotes. Ó remate da súa primeira tempada en San Antonio, Blair foi incluído no segundo equipo de rookies do ano.

En setembro de 2011, asinou un contrato dun ano co BC Krasnye Krylya Samara ruso, debido ó lockout da NBA. Porén, en outubro chegaron a un acordo para rescindir o seu contrato. Volveu á NBA en outubro, onde acadou 9.5 puntos, 5.5 rebotes e 1.2 asistencias en 64 partidos xogados na tempada 2011-12.

O 7 de setembro de 2013, asinou cos Dallas Mavericks.

O 17 de xullo de 2014, Blair foi traspasado ós Washington Wizards a cambio dos dereitos de Emir Preldžić.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
The Corrs: Live at Lansdowne Road

***The Corrs: Live at Lansdowne Road*** é o segundo DVD da banda irlandesa The Corrs. Foi gravado o 17 de xullo de 1999 en Dublín, no estadio Lansdowne Road ante 45,000 persoas. O 27 de novembro de 2000 saíu á venda en formato DVD.

## Listaxe de cancións 
# Intro
# "Only When I Sleep"
# "The Right Time
# "Joy of Life
# "Forgiven, Not Forgotten
# "What Can I Do?"
# "No Frontiers"
# "Runaway"
# "Haste to the Wedding"
# "Secret Life"
# "Love to Love You"
# "Queen of Hollywood"
# "Dreams Intro"
# "Dreams"
# "I Never Loved You Anyway"
# "Lough Erin Shore"
# "Closer"
# "So Young"
# "Toss the Feathers"
# "Credits"

## Véxase tamén 
### Ligazóns externas 
* Ficha na IMDb
Final Destination

***Final Destination*** é un filme estadounidense de terror dirixido por James Wong que se estreou no 2000. O guión foi escrito por Glen Morgan, Wong e Jeffrey Reddick, e baséase nunha historia de Reddick. O filme está protagonizado por Devon Sawa, Ali Larter, Kerr Smith e Tony Todd. Sawa interpreta un adolescente que "evita á morte" despois de ter unha visión de si mesmo e os seus amigos perecendo nunha explosión no avión. A premonición sálvao a el e a outros pasaxeiros, pero continúan a ser perseguidos pola Morte, a cal reclama as vidas que ían perder no avión.

## Sinopse 
Un estudante ten unha premonición antes de subirse ó avión no que se dispón a ir a París cos seus compañeiros. Presentindo que algo grave vai pasar, el e os seus amigos desembarcan antes da engalaxe. Efectivamente, o avión sofre un tráxico accidente, e os mozos pensan que se libraron dunha morte segura grazas á premonición do seu amigo. Mais a morte perségueos para tomar as vidas que lle deben.

## Personaxes 
## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes 
* Ficha en Metacritic 
* Ficha en BoxOfficeMojo
Das Cabinet des Dr. Caligari

***Das Cabinet des Dr. Caligari*** é un filme alemán mudo e de terror, dirixido por Robert Wiene e escrito por Hans Janowitz e Carl Mayer que se estreou en 1920. É un dos máis influentes filmes do expresionismo alemán e un dos mellores filmes de terror do cine mudo. O guión está inspirado en varias experiencias vividas por Janowitz e Mayer, ámbolos dous pacifistas que desconfiaban da autoridade despois das súas experiencias vividas durante a primeira guerra mundial.

## Sinopse 
Sentado no banco dun parque, Francis anima ó seu compañeiro Alan para que vaian a Holstenwall, unha cidade do norte de Alemaña, a ver o espectáculo ambulante do doutor Caligari. Un empregado municipal que lle nega ó doutor o permiso para actuar, aparece asasinado ó día seguinte. Francis e Alan acoden a ver ó doutor Caligari e a Cesare, a súa atracción somnámbula, que lle anuncia a Alan o seu porvir: morrerá ó día seguinte.

## Personaxes 
* Werner Krauss como Dr. Caligari
* Conrad Veidt como Cesare
* Friedrich Fehér como Francis
* Lil Dagover como Jane Olsen
* Hans Heinrich von Twardowski como Alan
* Rudolf Lettinger como Dr. Olsen

### Sen creditar 
* Rudolf Klein-Rogge como Criminal
* Hans Lanser-Rudolf como Home vello
* Henri Peters-Arnolds como Doutor novo
* Ludwig Rex como Asasino
* Elsa Wagner como Propietaria

## Véxase tamén 
### Ligazóns externas 
* Ficha na IMDb 
* Ficha en RottenTomatoes 
* Ficha en AllMovie
Zegama

[miniatura|Vista de Zegama desde [Aikorri.]]

**Zegama** é un concello vasco da provincia de Guipúscoa. A súa poboación é de 1.553 habitantes (2011).
## Véxase tamén
### Ligazóns externas
*Zegama en euskomedia.org
Zizurkil

**Zizurkil** é un concello da provincia de Guipúscoa, no País Vasco. A súa poboación é de 2.797 habitantes (2011).
## Véxase tamén
### Ligazóns externas
*Zizurkil en euskomedia.org
Ali Larter

**Alison Elizabeth "Ali" Larter**, nada o 28 de febreiro de 1976 en Cherry Hill, Nova Jersey, é unha actriz e modelo estadounidense.

## Filmografía 
## Véxase tamén 
### Ligazóns externas 
*
Villabona-Amasa

**Villabona-Amasa** é un concello vasco da provincia de Guipúscoa. En 2011 tiña 5863 habitantes.

## Véxase tamén
### Ligazóns externas
*Villabona en euskomedia.org
Axilde, San Claudio, Ortigueira

**Axilde** é un lugar da parroquia de San Claudio no concello coruñés de Ortigueira, na comarca de Ortegal. Segundo o INE, en 2025 tiña 14 habitantes (7 homes e 7 mulleres), o que supón un aumento en relación a 2011, cando tiña 11 habitantes.

## Lugares e parroquias
### Lugares de San Claudio
### Parroquias de Ortigueira
## Notas
Gratis et amore

**Gratis et amore** é unha locución latina que significa literalmente "desinteresadamente e por amor". É dicir, sen cobrar e por amor.

## Véxase tamén
### Ligazóns externas
* Recompilación de usos na prensa escrita
Slash Records

**Slash Records** é un selo discográfico estadounidense baseado na cidade californiana dos Ánxeles e orixinalmente especializado en bandas locais e bandas de punk rock.

## Historia 
A etiqueta fundouna no ano 1978 Bob Biggs a raíz do fancine Slash. Biggs, que era pintor, iniciou o selo cun sinxelo en 7" de The Germs. O ano seguinte publicou un álbum completo do grupo, ao que lle seguiu o álbum *Los Angeles* da banda X en 1980. Ata 1981 o selo foi distribuído a través de Jem, pero esa compañía entrou en bancarrota e Slash asinou un contrato de distribución con Warner Bros., un movemento que estivo entre as primeiras colaboracións dun selo que se iniciou como independente e unha gran discográfica. Durante o tempo deste acordo, a etiqueta lanzou álbums de prominentes bandas de punk e rock de Los Angeles, como Fear, The Blasters, L7 e Los Lobos.

Slash Records floreceu incluso despois de que o fancine deixase de editarse en 1980. No ano 1981 creouse unha subsidiaria, Ruby Records, que editou álbums de Misfits, Dream Syndicate e The Gun Club. Cara mediados da década dos 80, Slash estendérase máis aló de Southern California, lanzando discos de Robyn Hitchcock e Burning Spear.

O selo foi vendido a London Records en 1986. Dende 1982 ata 1996, os lanzamentos de Slash Records foron distribuídos nos Estados Unidos por Warner Bros. Records, e no resto do mundo por Mercury Records.

Universal Music Group (o dono de American Decca) creouse pola fusión das familias MCA e PolyGram Records, a última das cales posuía a London Records, no ano 2000 e pechou Slash como un selo activo. Cando o presidente de London Records Roger Ames pasouse ao Warner Music Group retivo os dereitos de London e Slash, e o vello catálogo de Slash foi adquirido por Warner. No ano 2003 Ames relicenzou o uso do nome de Slash de novo a Bob Biggs, que entón relanzou o selo.

## Artistas destacados
Forgiven, Not Forgotten World Tour

**Forgiven, Not Forgotten World Tour** foi a primeira xira mundial do grupo irlandés The Corrs. Comezou o 9 de outubro de 1995, pouco despois da publicación do seu primeiro álbum *Forgiven, Not Forgotten*, e concluíu un ano e medio máis tarde, o 21 de febreiro de 1997.

A xira levounos por Europa, os Estados Unidos de América, Australia, Nova Zelandia, o Xapón e o Canadá. Tamén fixeron colaboracións coa artista Céline Dion en dúas xiras súas chamadas Falling Into You... Around the World e D'eux Tour.

## Participantes 
**Banda**
* Andrea Corr - voz principal e tin whistle.
* Caroline Corr - batería, bodhrán e coros.
* Jim Corr - guitarra, teclado e coros.
* Sharon Corr - violín e coros.
* Anthony Drennan - guitarra.
* Keith Duffy – baixo.

**Director e axentes**
* John Hughes - Director.
* Emma Hill - Asistente.
* John Giddings no Solo ITG - Axente internacional.
* Barry Gaster - Axente irlandés.
* Paul Gaster - Axente representante.

**Equipo**
* Henry McGroggan - Director da xira.
* Aiden Lee - Produtor.
* Liam McCarthy - Técnico de luz.
* Max Bisgrove - Técnico de son.
* Paul 'Mini' Moore - Técnico de gravación.
* Declan Hogan - Técnico de batería.
* John Parsons - Técnico de guitarra.
* Oisin Murray - Técnico Midi.

## Cancións da xira 
* Esta listaxe de cancións foi tomada do concerto que The Corrs fixo en Tokyo o 11 de xullo de 1996.
# "Erin Shore"
# "Forgiven, Not Forgotten"
# "Heaven Knows"
# "Leave Me Alone"
# "The Right Time"
# "Joy Of Life"
# "Closer"
# "Runaway"
# "Along With The Girls"
# "Haste To The Wedding"
# "Secret Life"
# "On Your Own"
# "Someday"
# "Lough Erin Shore"
A maiores:
# "Love to Love You"
# "Toss The Feathers"

### Apreciacións 
* As cancións da xira puideron variar dependendo da actuación.
* A canción "Little Wing" foi engadida á xira en decembro.
* Entre "Along With The Girls" e "Haste To The Wedding" a banda tocaba unha canción tradicional irlandesa chamada "The Rakes of Kildare".

## Datas da xira 
## Notas